Nawaat

Nawaat (). Wani shafin yanar gizo ne mai zaman kansa wanda 'yan kasar Tunisia Sami Ben Gharbia, Sufian Guerfali da Riadh Guerfali suka kafa a shekara ta dubu biyu da hudu 2004, tare da Malek Khadraoui ya shiga kungiyar a shekara ta 2006.   Manufar wadanda suka kafa Nawaat ita ce samar da dandamali na jama'a ga muryoyin masu adawa da Tunisia da muhawara. Nawaat yana tattara labarai, kafofin watsa labarai na gani, da sauran bayanai daga tushe daban-daban don samar da wani taro ga 'yan jarida na ƙasa don bayyana ra'ayoyinsu game da abubuwan da ke faruwa a yanzu. Shafin ba ya karɓar gudummawa daga jam'iyyun siyasa. A lokacin abubuwan da suka haifar da Juyin Juya Halin Tunisiya na shekarar dubu biyu da sha daya 2011, Nawaat ya shawarci masu amfani da Intanet a Tunisia da sauran ƙasashen Larabawa game da haɗarin ganowa a kan layi kuma ya ba da shawara game da kauce wa tantancewa. Nawaat kalma ce ta Larabci da ta ke nufin "Cibiya". Nawaat ta sami kyaututtuka da yawa daga kungiyoyin yada labarai na kasa da kasa a yayin juyin juya halin Arab Spring a duk Gabas ta Tsakiya da Arewacin Afirka.

Manazarta